Amianan a Nicosia
Ti Amianan a Nicosia wenno Akin-amianan a Nicosia (Turko: [Kuzey] Lefkoşa [kuˈzej lefˈkoʃa]) ket ti kapitolio ken kadakkelan a siudad ti de facto nga estado ti Akin-amianan a Cyprus. Daytoy ti akin-amianan a parte ti nabingbingay a siudad ti Nicosia ken tinurayan babaen ti Munisipalidad ti Turkia ti Nicosia. Manipud idi 2011, ti Amianan a Nicosia ket addaan iti populasion iti 61,378 ken ti populasion ti metropoplitano alugar iti 82,539.
Kalpasan ti riribok ti komunidad kadagiti tawen ti 1960, ti kapitolio ti Republika ti Cyprus ket nabingbingay idi kadagiti komunidad ti isla iti Griego a Cypriot ken Turko a Cypriot iti abagatan ken amianan idi 1963.[3][4] Ti kudeta babaen ti hunta ti militar ti Gresia iti panagpadas a panangikaykaysa ti isla iti Gresia idi 1974 ket nakaiturongan ti Panagrukma ti Turkia iti Cyprus, ken inkeddeng ti komunidad iti lubong ti Amianan a Nicosia ket sinakop babaen ti Turkia manipud idin.
Ti siudad ket isu ti sentro ti ekonomia, politika ken kultura ti Akin-amianan a Cyprus, adu dagiti mabirukan a pagtagilakuan, dagiti panganan ken dagiti paggatangan. Daytoy ket ayan ti naipakasaritaan a nadidingan a siudad, a naisentro iti Kuadrado Sarayönü, ken ti moderno a metropolitano a lugar, ken ti sentro ti negosio ken paglinglingayan ket ti rehion ti Dereboyu. Naipalawag daytoy a kas siudad nga addaan iti nangato nga agpang iti nam-ay, nakakita daytoyen iti nasayaat nga idadakkel ken panagdur-as ti urbano iti maika-21 a siglo, ken mairaman ti panagpartuat kadagiti baro a kalsada ken dagiti natayag a pasdek. Daytoy ket agsangaili kadagiti adu a bilang dagiti turista ken dagiti nadumaduma nga aktibidad ti kultura, mairaman dagiti sangalubongan a piestana iti teatro ken musika. Iti populasion dagiti estudiante iti sumurok a 34,000 ,ti Amianan a Nicosia ket maysa a nangruna a sentro ti edukasion ken panagsukisok ken ayan daytoy dagiti tallo nga unibersidad, ken ti kadakkelan ket ti Unibersidad ti Asideg a Daya.
Dagiti nagibasaran[urnosen | urnosen ti taudan]
- ^ "Lament-Türkü Tradition in Cyprus" (PDF). Çukurova Üniversity. Naala idi 4 Enero 2015.
- ^ KKTC 2011 Nüfus ve Konut Sayımı [TRNC 2011 Population and Housing Census] (PDF), TRNC State Planning Organization, 6 Agosto 2013, p. 16, naiyarkibo manipud iti kasisigud (PDF) idi 2013-11-06, naala idi 2016-04-15
- ^ "Cyprus". Lcweb2.loc.gov. 1967-11-20. Naala idi 2013-03-26.
- ^ indley, Dan. Promoting peace with information: transparency as a tool of security regimes (2007) Princeton University Press, p.87
Dagiti akinruar a silpo[urnosen | urnosen ti taudan]
Dagiti midia a mainaig iti Amianan a Nicosia iti Wikimedia Commons
Pakaammo ti panagbiahe idiay Amianan a Nicosia manipud iti Wikivoyage (iti Ingles)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn nus_Latn eng_Latn ilo_Latn ilo_Latn ilo_Latn